২০১৪ ইন্ডিয়ান সুপার লিগ
২০১৪ ইন্ডিয়ান সুপার লিগ মৌসুম হল ভারতের বর্তমান শীর্ষ ফুটবল লিগ ইন্ডিয়ান সুপার লিগ-এর সর্বপ্রথম আসর। ৮টি দল অংশ নিয়েছিল ও প্রতিটি দল লিগ পর্বে ১৪টি করে ম্যাচ খেলেছিল। প্লে-অফে প্রথম চার দল উত্তীর্ণ হওয়ার পর দ্বি-লেগ বিশিষ্ট সেমি-ফাইনাল অনুষ্ঠিত হয়েছিল। তাতে উত্তীর্ণ দল ফাইনালে অংশ নিয়েছিল। ফাইনালে কেরালা ব্লাস্টার্সকে হারিয়ে প্রথমবারের জন্য শিরোপা জয়লাভ করে অ্যাটলেটিকো দি কলকাতা। লিগ পর্বের প্রথম ম্যাচে অ্যাটলেটিকো দি কলকাতা ৩–০ ফলাফলে মুম্বই সিটিকে পরাজিত করে।